SL Uradni list Evropske unije C 142/35

Sporočilo francoske vlade v skladu z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogah za izključni dovoljenji za iskanje tekočih ali plinastih ogljikovodikov, imenovani „Permis de Langlade“ in „Permis de Hermine“)

(Besedilo velja za EGP)

2010/C 142/12

Družbi ConocoPhillips Canada Ressources Corp s sedežem na PO Box 130, 401, 9th Ave S.W., Calgary, Alberta T2P 2H7, CANADA in BHP Billiton Petroleum Corp. s sedežem na 1360 Post Oak Blvd, Suite 150, Houston, TX 77056-3030, UNITED STATES OF AMERICA sta 29. junija 2009 zaprosili za obdobje petih let za izključno dovoljenje za iskanje tekočih ali plinastih ogljikovodikov, imenovano „Permis de Langlade“ na površini približno 547 kvadratnih kilometrov, ki se nanaša na morsko dno, ki pripada Prekomorski skupnosti Saint-Pierre-et-Miquelon.

Podjetje Bardoil Energy SAS s sedežem na 42 rue de l’Abbé Pierre Gervain, Boite Postale 4353, 97500 Saint-Pierre-et-Miquelon, FRANCE je 9. decembra 2009 predložilo vlogo za izdajo izključnega dovoljenja, imenovanega „Permis de Hermine“ za obdobje petih let za iskanje tekočih in plinastih ogljikovodikov na površini približno 1 312 kvadratnih kilometrov, ki se nanaša na morsko dno, ki pripada Prekomorski skupnosti Saint-Pierre-et-Miquelon.

Območje, ki ga pokrivata ti zahtevi za dovoljenji, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Greenwich.

Točka Zahodna zemljepisna dolžina Severna zemljepisna širina A 56° 24′ 01,7" 44° 35′ 33,1" B 56° 15′ 00,6" 44° 35′ 32,0" C 56° 15′ 02,1" 44° 47′ 17,8" D 56° 09′ 16,2" 44° 47′ 16,6" E 56° 09′ 21,0" 43° 50′ 00,2" F 56° 23′ 53,3" 43° 50′ 00,2"

Predložitev zahtevkov in merila za podelitev pravic

Vložniki začetnega in konkurenčnih zahtevkov morajo dokazati, da izpolnjujejo pogoje za pridobitev dovoljenja, opredeljene v členih 4 in 5 odloka št. 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom 2006-648 z dne 2. junija 2006 o rudarskih pravicah in o pravicah podzemnega skladiščenja (Journal officiel de la République française z dne 3. junija 2006).

Konkurenčne zahtevke naslovijo na ministrstvo, pristojno za rudarstvo, na spodaj navedeni naslov. Odločitve o začetni vlogi in konkurenčnih vlogah bodo sprejete v roku dveh let od datuma sprejema začetne vloge s strani francoskih organov, najpozneje pa 31. avgusta 2011.

Pogoji in zahteve za izvajanje dejavnosti in njeno prenehanje

Vlagatelji se pozivajo, da se sklicujejo na člena 79 in 79.1 rudarskega zakonika in spremenjeni odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo na naslovu: Ministère de l'Écologie, de l’Énergie, du Développement durable et de la Mer (Ministrstvo za ekologijo, energetiko, trajnostni razvoj in morje): Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques, Grande Arche de la Défense, Paroi Nord, 92055 La Défense Cedex, FRANCE (Tel. +33 140819529).

Zgoraj omenjene zakonske in druge določbe so na voljo na spletni strani Légifrance: http://www.legifrance.gouv.fr

(1) UL ES št. L 164, 30.6.1994, str. 3.